Avropa Şurası Türkiyəyə qarşı elan olunmuş müharibədə terrorist təşkilatının terror fəaliyyətini düzgün qiymətləndirmədiyinə görə, dövlət çevrilişi ilə bağlı Türkiyədə yaranmış problemləri düzgün təhlil etmədiyinə görə və ümumiyyətlə, Türkiyənin post-monitorinqdən monitorinqə keçirilməsi ilə bağlı Türkiyə nümayəndə heyəti Avropa Şurasının yaz sessiyasında iştirak etməkdən imtina etdi. Bu bəyanatı Türkiyə nümayəndə heyətinin rəhbəri Talib Küçükcan yaydı və bundan sonra Türkiyə nümayəndə heyəti Avropa Şurası Parlament Assambleyasında iştirak etməmək haqqında bəyanat verdi.